
Det  emne,  jeg  har  faaet  opgivet  for  den  2den  prøve- 
forelæsning, lyder  : Den  experimentelle  pathologis  betydning 

for  studiet  af  almindelig  biologiske  fænomener.  Det  tør  være 
af  nytte  først  at  søge  at  præcisere,  hvorledes  jeg  forstaar  det 
noget  vage  udtryk  ^almindelig  biologiske  fænomener®.  Det 
gamle  begreb  biologi,  læren  om  liv,  omfatter  læren  om  alle 
levende  væsener  i videste  forstand,  heraf  har  efterhaanden  med 
udviklingen  af  læren  om  cellen  som  substratet  for  alle  livs- 
ytringer udkrystalliseret  sig  et  snevrere  begreb:  læren  om 
cellen,  dens  struktur  og  funktioner.  I almindelig  medicinsk 
sprogbrug  anvendes  biologisk  sedvanlig  i en  vid  betydning  for 
at  betegne  alle  udslag  af  livsprocesser,  i mere  eller  mindre 
modsætning  til  morfologisk,  alt  hvad  der  vedrører  struktur  og 
form.  Efter  den  forskjellige  betydning,  der  lægges  i «bio- 
logisk®,  vil  man  med  biologiske  fænomener  kunne  forstaa  en 
uendelighed  af  ting.  Først  og  fremst  alle  livsytringer  af  alt  levende 
protoplasma  som  vekst,  ernæring,  reaktion  mod  indvirkninger 
fra  udenverdenen  etc.,  dernæst  alle  fænomener,  som  har  mere 
speciel  relation  til  cellen,  celledeling,  befrugtning  etc.  eller  til 
den  cellestat,  som  enhver  flercellet  organisme  udgjør,  endelig 
saadanne,  som  mere  vedrører  den  organiske  verden  som  hel- 
hed, som  arvelighed,  variation,  udvikling  af  nye  arter  o.  s.  v. 

')  Holdt  29de  marts  1909. 

H a a 1 a n d : Biologiske  fænomener 


Med  »almindelig  biologiske  fænomener*  antager  jeg,  at  der 
væsentlig  menes  fænomener  af  den  førstnævnte  slags,  livs- 
foreteelser i sin  almindelighed  under  normale  forholde. 

For  at  forstaa,  hvad  betydning  den  experimentelle  patho- 
logi  *)  kan  have  for  studiet  af  almindelig  biologiske  fænomener, 
maa  vi  først  gjøre  os  klart  forholdet  mellem  de  pathologiske 
fænomener,  som  den  experimentelle  pathologi  væsentlig  be-  , 
skjæftiger  sig  med,  og  de  normale  livsprocesser.  De  patho- 
logiske processer  og  de  normale  livsprocesser  er  begge  livs- 
ytringer af  den  samme  levende  materie,  kun  under  forskjel- 
lige  forhold.  Som  eksempel  vil  vi  tage  de  pathologiske 
processer,  som  er  fremkaldte  ved  ydre  aarsager.  Den 
levende  celle  er  tilpasset  for  bestemte  kemiske  og  fysikalske 
forhold  og  de  livsytringer,  vi  iagttager  under  disse  betingelser, 
kalder  vi  normale,  og  paa  dem  tænker  vi  i første  række,  naar 
vi  taler  om  almindelig  biologiske  fænomener.  De  ydre  for- 
hold kan  variere  inden  rimelige  grænser,  uden  at  cellens  livs- 
ytringer væsentlig  forandres,  idet  den  levende  celle  ved  hjælp 
af  komplicerede  regulationsindretninger  er  istand  til  at  adap- 
tere sig  herfor.  Men  naar  forholdene  yderligere  forandres, 
saa  forandres  ogsaa  cellens  livsytringer,  indtil  tilsidst  dens 
liv  ophører.  »Pathologisk*  kalder  vi  nu  den  hele  skala  af 
abnorme  fænomener  (som  ikke  træder  frem  i det  normale 
liv),  saavel  de  mere  fremtrædende  adaptationsbestræbelser 
som  de  forandrede  funktioner  af  de  direkte  afficerede  celler 
selv,  ligesom  alle  de  sekundære  følger  for  den  hele  organisme, 
som  udfald  af  disse  cellers  normale  funktioner  vil  have,  og 
endelig  reparationsbestræbelserne  for  at  erstatte  det  tabte. 
Men  med  alt  dette  er  det  kun  det  samme  levende  protoplasmas 
funktioner,  vi  studerer,  ligesom  allerede  Virchow  erkjendte,  at 
der  under  pathologiske  betingelser  ikke  finder  noget  sted,  som 
ikke  ogsaa  forekommer  under  fysiologiske  forhold.  De  patho- 
logiske processer  i det  valgte  tilfælde  er  de  samme  som  de, 
der  ligger  til  grund  for  det  normale  celleliv,  kun  adapteret 
for  abnorme  forhold.  Dette,  som  gjælder  for  de  pathologiske 
processer  fremkaldt  ved  exogene  aarsager,  er  endnu  mere  saa 

')  Den  experimentelle  pathologi  falder  i to  dele:  læren  om  sygdoms- 
aarsagerne  og  læren  om  de  sygelige  processer.  At  disse  er  det  især  i 
den  sidste  del,  som  interesserer  os  i denne  forbindelse.  Den  er  for 
de  sygelige  processer,  hvad  den  experimentelle  fysiologi  er  for  de  i 
normale  livsfunktioner,  og  burde  rettere  hede  pathologisk  fysiologi  j 
for  at  være  i overensstemmelse  med  de  tidligere  vedtagne  navne,  I 
i modsætning  til  den  pathologiske  anatomi,  den  morfologiske  del  at  I 
pathologien. 

for  dem,  som  skyldes  indre  aarsager  i cellen  selv.  I cancer 
f.  eks.  møder  vi  i det  væsentlige  de  samme  vekstforeteelser 
som  i det  normale  liv,  kun  i forsterket  grad,  og  det  er  denne 
øgede  intensitet  med  dens  sekundære  følger,  som  gjør  denne 
cancervekst  til  en  pathologisk  proces. 

De  pathologiske  processer  er  saaledes  i sin  almindelighed 
biologiske  fænomener,  som  kun  adskiller  sig  fra  de  normale 
livsytringer  ved  at  de  er  tilpasset  for  specielle  forholde.  Vor 
opgave  vil  være  at  søge  at  vise,  hvorledes  det  experimentelle 
studium  af  disse  specielle  biologiske  fænomener  kan  bidrage 
til  at  kaste  lys  over  de  generelle  normale  livsforeteelser  og  de 
processer,  som  ligger  til  grund  herfor,  forsaavicft  det  overhovedet 
er  muligt  at  studere  dem. 

Seet  paa  denne  maade,  er  emnet  uhyre  vidt  og  vanskeligt 
at  begrænse.  Neppe  nogen  pathologisk  proces,  som  kan  stu- 
deres experimentelt,  er  uden  betydning  for  forstaaelsen  af  de 
tilsvarende  normale  fænomener. 

For  denne  prøveforelæsning  maa  jeg  begrænse  mig  til 
at  forsøge  at  bringe  ud  enkelte  punkter  af,  hvad  de  mere 
fremtrædende  brancher  af  den  experimentelle  pathologi  har 
bragt  af  interesse  i denne  forbindelse.  Der  er  især  to  af 
disse  brancher,  som  jeg  vil  dvæle  ved:  den  ene  er  læren 
om,  hvorledes  organismen  verner  sig  mod  infektioner  og 
overhovedet  reagerer  paa  alle  fremmede  stoffe;  den  anden 
den  experimentelle  kræftforskning.  Jeg  haaber,  ved  hjælp 
af  de  nye  fakta,  som  herved  er  bragt  for  dagen,  at  vise 
rigtigheden  af  hvad  jeg  netop  har  sagt,  at  de  pathblogiske 
processer  kun  er  tilpasninger  til  bestemte  abnorme  forhold 
af  de  samme  processer,  som  er  -ansvarlige  for  de  normale 
livsforeteelser,  og  derfor  ogsaa  bidrager  til  at  kaste  nyt  lys 
over  disse  sidste. 

Jeg  vil  først  omtale  de  biologiske  fænomener,  som 
danner  grundlaget  for  hvad  vi  kalder  immunitet  og  dis- 
position, organismens  evne  at  verge  sig  mod  infektioner 
og  overhovedet  reagere  mod  indførte  fremmede  stoffe. 

Man  vidste  fra  gammelt  af,  at  visse  sygdomme  gav 
immunitet  for  samme  sygdom,  men  om  de  dybere  aarsager 
hertil  kunde  man  ikke  gjøre  sig  nogen  adækvat  forestilling. 

Studiet  af  disse  fænomener  begyndte  forst  at  gjøre  frem- 
skridt ved  opdagelsen  af  mikroberne  som  aarsager  til  infek- 
tioner. Et  af  de  første  spørgsmaal,  som  dukkede  op,  var: 
Hvorledes  befrir  organismen  sig  for  mikrober? 

Undersøgelser  af  F 1 ii  g g e viste,  at  der  ikke  var  tale 
om  nogen  udskillelse  af  mikroberne  ad  de  sedvanlige  ex- 
kretionsveie,  nyrer,  hud,  lever.  De  subkutant  indførte 
mikrober  forsvandt  i organismen,  hvorledes? 

Der  var  nu  især  to  retninger,  som  dukkede  op  og 
søgte  at  besvare  dette  spørgsmaal  paa  hver  sin  maade. . 

Den  ene  var  den  cellulære  theori,  forfegtet  af  Metch ni- 
ko ff  og  hans  elever.  Gjennem  studiet  af  inflammationen 
kom  han  til  den  opfatning,  at  de  hvide  blodlegemer,  leuko- 
cyterne,  var  den  principielle  faktor  i denne  destruktion  af 
mikrober.  Hans  lære  gik  ud  paa,  at  leukocyterne  var  til- 
trukne  af  mikroberne  (kemotaxis),  optog  dem  i sig  (fago- 
cytose) og  fordøiede  dem,  paa  samme  maade  som  frit- 
levende  protozoer  er  tiltrukne  af,  optager  i sig  og  fordøier 
de  organiske  partikler,  som  tjener  til  deres  ernæring. 

Fra  andet  hold  blev  fremholdt,  at  destruktion  af  mi- 
krober kunde  ske  ved  vævssafternes  indflydelse  alene,  uden 
nogen  aktiv  medvirken  af  celler.  Dette  er  den  humorale 
theori  af  immunitet,  som  især  var  hævdet  af  tyske  skoler, 
Fliigge,  Buchner,  Pfeiffer,  Ehrlich  m.  fl.  Det  viste  sig 
snart,  at  organismen  besad  en  fænomenal  evne  at  reagere 
paa  indførelsen  af  alle  mulige  fremmede  stoffe,  ikke  alene 
paa  mikrober,  men  paa  fremmede  celler  af  enhver  art,  op- 
løst eggehvide,  toxiner,  fermenter,  med  dannelsen  af  strengt 
specifike  reaktionsstoffe,  som  gik  over  i serum  og  var 
istand  til  at  neutralisere  virkningen  af  den  indførte  substans. 
Og  der  var  ikke  tale  om  kun  et  enkelt  reaktionslegeme  for 
hvert  forskjelligt  fremmed  stof,  men  organismen  viste  sig 
istand  til  mod  samme  bakteriecelle  f.  eks.  at  rykke  i felten 
med  flere,  indbyrdes  ganske  forskjellige  produkter.  Studiet 
af  disse  reaktionsprodukter  har  i høi  grad  bidraget  til  at 
fremme  forstaaelsen  af,  hvorledes  den  levende  celle  for- 

svarer  sig  mod  infektioner,  og  har  vist  disse  processers 
slegtskab  med  normale  livsprocesser,  særlig  med  ernærings- 
processerne. Til  forstaaelse  heraf  vil  det  være  nødvendigt 
at  dvæle  lidt  længere  ved  enkelte  af  disse  reaktions- 
produkter. 

En  hovedgruppe  af  reaktionsprodukter  udmerker  sig 
ved,  at  deres  virkning  er  mere  eller  mindre  tydelig  op- 
løsende, lytisk,  vi  kalder  den  derfor  lysinernes  gruppe. 

Efterat  Fod  or  havde  fundet,  at  miltbrandbaciller  gik 
tilgrunde  i defibrineret  kaninblod,  viste  Buchner,  at  det 
samme  fandt  sted  i normalt  kaninserum;  han  sluttede  der- 
fra til  forekomsten  i det  normale  serum  af  bakteriedræbende 
stoffe,  som  han  kaldte  alexiner.  Pfeiffer  viste  nu,  at  saa- 
danne  stoffe  med  afgjort  opløsende  virkning  især  optraadte 
efter  immunisering  med  visse  mikrober.  Han  fandt,  at  naar 
koleravibrioner  indsprøitedes  i peritonealhulen  af  et  mod 
kolera  immuniseret  marsvin,  optraadte  allerede  efter  faa 
minuter  en  aktiv  destruktion  af  mikroberne  i peritoneal- 
vædsken,  som  gav  sig  tilkjende  ved,  at  mikroberne  antog 
kugleform  og  faldt  hen  til  smaa  brokker  (Pfeiffer’s  fænomen). 

Under  forsøgene  paa  at  analysere  dette  fænomen  viste 
det  sig,  at  ophedning  til  56 — 60 0 ophævede  den  bakterio- 
lytiske  virkning.  Bordet  fandt  nu,  at  saadant  immun- 
serum, som  ved  ophedning  var  gjort  virkningsløst  (var 
inaktiveret),  ved  tilsætning  af  friskt  normalserum,  som  selv 
ingen  bakteriolytisk  evne  havde,  fik  al  sin  bakteriolytiske 
virkning  igjen,  blev  reaktiveret,  som  man  kaldte  det.  Der 
er  altsaa  en  sammenvirken  af  to  substanser  nødvendig  for 
bakteriolysen,  en  thermostabil,  indeholdt  i det  ophedede 
immunserum,  og  en  thermolabil,  indeholdt  saavel  i det 
friske  normalserum  som  i friskt  immuneserum.  Den  første 
er  strengt  specifik,  virker  kun  paa  den  mikrobe,  som  har 
været  anvendt  til  immunisering,  den  anden  er  ikke  specifik. 

Til  den  nærmere  forstaaelse  af  disse  processer  bidrog 
især  studiet  af  lignende  opløsende  stoffe  for  blodlegemer, 
som  man  omtrent  paa  samme  tid  lærte  at  kjende.  Ved 

fysiologiske  experimenter  med  transfusion  af  fremmed  blod 
havde  man  iagttaget  voldsomme  symptomer,  blandt  hvilke 
hæmoglobinuri  især  vakte  opmerksomhed.  Ved  at  under- 
søge aarsagerne  hertil  fandt  Buchner  og  omtrent  samtidig 
Daremberg,  at  i sin  almindelighed  skader  serum  af  en  dyre- 
art blodlegemer  fra  en  anden  art,  om  end  de  forskjellige  sera 
i denne  henseende  viser  sig  meget  forskjellige.  Nogle  sera 
virker  sterkt  opløsende  paa  fremmede  blodlegemer,  liæmo- 
lytisk,  (aaleserum,  hundeserum),  andre  mindre.  Analogien 
af  disse  fænomener  med  dem,  vi  netop  har  omtalt  for 
bakteriolysen,  var  iøinefaldende.  Den  virksomme  substans 
var  destrueret  ved  56°,  Buchner  ansaa  den  for  den  samme 
thermolabile  substans,  som  var  virksom  ved  bakteriolysen, 
og  som  han  kaldte  alexiti ; han  antog  den  for  et  hydro- 
lytisk  ferment,  analogt  med  fordøielsesfermenterne. 

Et  betydeligt  fremskridt  var  det,  da  Bordet  (1898) 
paaviste,  at  disse  hæmolytiske  egenskaber,  som  er  tilstede 
i visse  normale  sera,  kunde  fremkaldes  i hvilketsomhelst 
dyr , mod  hvilkesomhelst  fremmede  blodlegemer  ved  at 
indsprøite  vedkommende  dyr  med  disse  blodlegemer.  F.  eks. 
normalt  kaninserum  opløser  ikke  marsvinblodlegemer.  Men 
naar  en  kanin  indsprøjtes  med  marsvinblodlegemer,  optræder 
efter  10 — 12  dage  i kaninens  serum  stoffe,  som  virker  op- 
løsende paa  marsvinblodlegemer.  Og  disse  stoffe  er  speci- 
fike,  virker  kun  paa  marsvinblod  og  ikke  paa  andre 
arters  blod. 

Han  viste  nu  videre,  at  hæmolysen,  lig  bakteriolysen, 
beroede  paa  sammenvirkning  af  2 substanser.  Den  ene 
var  destrueret  ved  56°  og  svarede  til  Buchner’s  alexin,  den 
anden  ikke.  Hæmolysen  frembyder  mange  fordele  fremfor 
bakteriolysen  til  nærmere  at  studere  disse  fænomener;  den 
kan  studeres  i reagensglasset  som  en  kemisk  reaktion,  er 
yderst  let  at  iagttage  med  blotte  øine,  og  uden  farer  for 
experimentator.  Det  var  derfor  væsentlig  ved  hjælp  af 
hæmolysen,  at  disse  komplicerede  bio-chemiske  reaktioner 
blev  indgaaende  studeret. 

Blandede  man  blodlegemer  med  vedkommende  hæmolytiske  serum, 
som  ved  ophedning  var  inaktiveret,  fik  man  altsaa  ingen  hæmolyse.  Men 
hvis  man  nu  centrifugerede,  heldte  af  det  inaktive  immunserum  og 
vaskede  blodlegemerne  flere  gange  med  saltvand,  viste  det  sig,  at  til- 
sætning af  normalt  serum  nu  opløste  disse  blodlegemer.  Det  thermostabile 
stof  i immunserumet  havtte  altsaa  fixerct  sig  paa  de  rode  blodlegemer.  Gjorde 
man  det  samme  i omvendt  orden,  lod  blodlegemer  være  sammen  med 
normalt  serum  for  nogen  tid,  nu  centrifugerede  og  vaskede  og  tilsatte 
ophedet  immunserum,  fik  man  ingen  hæmolyse:  det  opløsende  stof  i normal- 
serum  fixerer  sig  ikke  direkte  paa  blodlegemerne,  men  er  kun  istand  til  at 
virke,  efterat  det  thermostabile  stof  i immunserumet  har  impregneret  blod- 
legemerne. Eftersom  denne  virkning  blev  opfattet,  gav  de  forskjellige 
autorer  denne  immunsubstans  flere  navne.  Bordet  opfattede  virkningen 
som  analog  med  et  beitsmiddel  i farvetekniken,  som  et  middel,  som  gjorde 
blodlegemet  sensibelt  for  alexinets  virkning  uden  at  antage  nogen  egentlig 
kemisk  forbindelse  af  de  to,  han  kaldte  derfor  denne  substans  "substanse 
sensibilisatrice t . Ehrlich  derimod  antager  en  kemisk  binding,  han  fore- 
trækker navnet  amboceptor  for  den  thermostabile  substans,  fordi  den  for- 
binder sig  til  to  kanter,  først  til  blodlegemet  og  dernæst  til  den  thermo- 
labile  substans,  Buchner’s  alexin,  for  hvilken  Ehrlich  bruger  navnet 
komplement. 

Disse  substanser,  som  utvilsomt  spiller  en  væsentlig 
rolle  i organismens  modstand  mod  mikrober,  viser  en  udtalt 
analogi  med  visse  normalt  forekommende  celleprodukter. 
Disse  immunstoffes  fermentnatur  var  allerede  de  første  iagt- 
tagere paafaldende. 

Nærmere  undersøgelser  viste,  at  analogien  med  for- 
døielsesfermenterne,  særlig  med  trypsin,  strakte  sig  meget 
langt,  og  fra  erfaringerne  med  disse  under  pathologiske 
forhold  opstaaede  stoffe  er  nyt  lys  kastet  over  visse  sider 
af  fermentvirkning  i det  hele.  Visse  fermenter  secerneres 
fra  de  respektive  kjertier  som  uvirksomme  pro-fermenter, 
som  først  senere  forandres  til  aktive  enzymer.  Dette  er 
f.  eks.  tilfældet  med  trypsin,  som  først  i tarmen  forandres 
til  aktivt  trypsin.  P avl  o ff  viste,  at  der  i tarmsaften 
fandtes  et  legeme,  som  øgede  pankreassaftens  virkninger,  og 
som  han  kaldte  enterokinase.  Dele  zen  ne  paaviste  nu, 
at  forholdet  mellem  pankreassaft  og  enterokinase  var  nøi- 
agtig  det  samme  som  mellem  komplement  og  amboceptor; 

pankreassaft,  taget  ved  katheterisation  af  ductus  Wirsun- 
gianus,  er  uden  digestiv  evne  for  eggehvide,  ligeledes  er 
ren  tarmsaft  uvirksom,  blandet  giver  de  aktivt  trypsin. 
Enterokinasen  fixerer  sig  paa  eggehviden,  pankreassaften 
alene  ikke,  men  forst  efter  indvirkning  af  enterokinasen. 
Denne  parallel  i detaljer,  som  Delezenne  hævder,  har  været 
bestridt  af  andre  autorer  (Bayliss  & Starling),  hvorimod 
andre  igjen  (f.  eks.  Walker)  bekræfter  den  og  mener,  at 
den  samme  dobbeltstruktur  af  en  amboceptor  og  et  komple- 
ment, som  i de  kunstig  fremkaldte  immunprodukter,  findes 
igjen  i flere  normale  fermenter.  Som  eksempler  herpaa 
nævnes  det  blodkoagulerende  ferment  (thrombogen  og 
thrombokinase,  Delezenne),  glykolytisk  ferment  (O.  Cohn-  * 
heim),  et  inaktivt  glykolytisk  pro-enzym  i muskel  og  lever,  ' 
som  aktiveres  ved  en  substans  secerneret  fra  pankreas. 

De  stofle,  som  dannes  ved  indsprøjtning  af  bakterie-  ‘ 
celler  og  blodlegemer,  er  altsaa  bygget  som  egte  fordoielses-  i 
fermenter.  Dette  forhold  lægger  den  tanke  nær,  at  de  j 
processer,  som  finder  sted  i organismen  efter  indførelsen 
af  mikrober  etc.,  er  nær  beslegtede  med  digestions-  - 
processerne. 

Sammenlignende  undersøgelser  af  Metchnikoff  over 
digestion  opigjennem  dyrerækken,  fra  amøber  op  til  de 
flercellede  organismer,  har  bragt  beviser  for  rigtigheden  af 
denne  synsmaade.  Og  videre  experimenter  med  forskjellige 
slags  celler,  opløst  eggehvide  o.  s.  v.  har  vist,  at  disse 
fermentagtige  stofte,  som  utvilsomt  spiller  en  stor  rolle  for 
immuniteten  i bakterielle  sygdomme,  udgjor  en  del  af 
organismens  konstante  reaktion  paa  alle  fremmede  proteid- 
molekyler,  indfort  direkte  i organismen,  ikke  gjennem 
digestionskanalen,  hvorved  disse  stofle  uskadeliggjøres  og 
maaske  endog  nyttiggjøres  for  organismens  stofskifte.  Her- 
ved bliver  analogien  mellem  de  pathologiske  processer,  som 
betinger  immunitet,  og  de  normale  stofskifteprocesser  slaa- 
ende,  og  det  bliver  let  forstaaeligt,  at  det  experimentelle 
studium  af  immuniteten  med  dens  exakte  bio-chemiske 

methoder  tør  være  af  vidtrækkende  betydning  ogsaa  for 
studiet  af  de  normale  processer. 

Ikke  alene  bakterier  og  blodlegemer  er  istand  til  at 
fremkalde  dannelsen  af  saadanne  fermentagtige  stoffe-,  de 
forskjellige  andre  fremmede  organceller  har  lignende  egen- 
skaber, om  det  end  er  vanskeligere  at  erkjende  reaktionen 
ved  andre  celler,  hvor  man  ikke  har  det  slaaende  fænomen: 
udtræden  af  hæmoglobin  som  indikator.  Lettest  var  det 
at  paavise  lignende  stoffe  ligeoverfor  celler,  som  havde  en 
egenbevægelse;  Metchnikoff  fandt,  at  efter  injektion  af 
fremmede  spermatozoer  optraadte  i serum  stoffe,  som  læm- 
mede disse  spermatozoers  bevægelse  (spermatotoxin),  lige- 
ledes paavistes  leukocidin  mod  fremmede  leukocyter,  og 
v.  Dungern  et  epitheliotoxin  mod  flimmerceller  fra  tra- 
chea.  Men  ligeoverfor  andre  celler,  hvor  vi  hverken  har 
opløsning  eller  bevægelseshemning  som  indikator,  kan  disse 
stoffe  paavises  ved  en  anden  egenskab,  som  gjør  det  muligt 
at  erkjende  dem:  deres  komplementbindende  evne.  Herved 
er  det  muligt  at  paavise,  at  ikke  blot  alle  formede  organiske 
legemer,  celler  af  enhver  art,  fremkalder  dannelsen  af  disse 
fermentagtige  stoffe,  men  ogsaa  en  række  opløste  sub- 
stanser, ja,  at  al  fremmed  eggehvide  viser  denne  egenskab. 
Denne  komplementbindende  evne  har  faaet  stor  praktisk 
betydning,  i diagnostisk  øiemed  og  som  forensisk  methode. 
Disse  stoffe  maa  sandsynligvis  gjøres  ansvarlig  for  de 
fænomener,  vi  sammenfatter  under  anafylaxi,  ligesaa  muligens 
for  den  «opsoniske»  effekt  af  visse  sera,  hvorom  mere 
senere. 

For  de  reaktionsprodukter,  vi  hidindtil  har  omtalt,  har 
vi  seet,  at  der  i visse  tilfælde  lader  sig  paavise  en  tydelig 
opløsende  virkning  paa  de  stoffe,  som  fremkaldte  dem  — 
antigenet.  Ved  siden  af  disse  ly  tiske  princip  er  viser  der 
sig  nu  under  infektioner  eller  immunisation  at  opstaa  andre 
principer  i serum  med  en  ganske  anden  effekt,  som  — 
efter  Nicolle  — kan  sammenfattes  som  koagulerende  prin- 
ciper. 


IO 

De  bakteriolytiske  og  hæmolytiske  sera  viser  i alminde- 
lighed ved  siden  af  den  lytiske  virkning  en  sammenballende 
virkning  paa  bakterier  og  blodlegemer,  som  i mange  til- 
fælde er  langt  mere  udtalt  end  den  lytiske  virkning.  Dette 
fænomen  viste  sig  knyttet  til  bestemte  substanser,  agglu- 
tininer,  helt  forskjellig  fra  lysinerne.  De  synes,  i mod- 
sætning til  lysinerne,  at  være  enkle  legemer,  som  ikke  for- 
langer nogen  2den  substans  for  at  udfolde  sin  virkning,  og 
ligesom  disse  forholdsvis  thermostabile.  De  er  ligesom 
amboceptorerne  udtalt  specifike  for  det  anvendte  antigen, 
og,  som  bekjendt,  har  de  herved  faaet  stor  betydning  i 
diagnostisk  henseende.  Interessant  var  nu  Bordet’s  iagt- 
tagelse, at  agglutination  ikke  fandt  sted  i saltfrit  medium, 
selv  om  vedkommende  bakterie  eller  celle  var  mættet  med 
sit  specifike  agglutinin,  medens  tilfoielsen  af  smaa  mængder 
af  et  salt . straks  fremkaldte  udfældning.  Dette  viser  be- 
tydningen af  simple  fysikalsk-kemiske  forhold  for  disse 
processer.  Det  egentlig  udfældende  agens  er  ikke  agglu- 
tininet,  men  saltionerne,  disse  sidste  kan  siges  at  aktivere 
agglutininet.  Agglutininet  foraarsager  en  forandring  i bakterie- 
cellernes overflade,  saa  at  de  bringes  ind  under  de  samme 
fysiske  love  som  anorganiske  kolloidale  suspensioner,  at 
fældes  ved  spor  af  elektrolyter,  som  uden  agglutinin  ikke 
har  nogen  indflydelse  paa  dem. 

Lignende  stoffe  viste  sig  nu  at  kunne  dannes  ikke  blot 
ved  formet  eggehvide  (celler),  men  ogsaa  ved  opløst  egge- 
hvide  af  enhver  art.  Kraus  fandt,  at  serum  af  et  mod 
tyfus  immuniseret  dyr  gav  nedslag  med  filtrerede  tyfus- 
kulturer. Videre  viste  det  sig,  at  saadanne  nedslag  kunde 
erholdes  i serum  af  dyr,  som  havde  været  forudbehandlet 
med  blodserum  af  en  anden  dyreaart,  ved  at  blandes  med 
dette  serum,  ligesaa,  hvor  hønseeggehvide  havde  været 
injiceret,  fremkaldte  serum  af  disse  dyr  nedslag  i klare 
eggehvideoplosninger.  Lignende  stoffe  paavistes  mod  melk, 
mod  de  forskjellige  eggehvidearter  fra  dyr  og  planter. 
Ligesom  for  de  lytiske  stoffe,  vi  tidligere  har  omtalt,  er 

det  ogsaa  her  den  fremmede  eggehvide  som  saadan  og  al 
fremmed  eggehvide,  som  fremkalder  dannelsen  af  disse 
antistoffe,  præcipitiner  eller  koaguliner1),  som  de  er  kaldt. 

En  vis  lighed  med  de  nævnte  koagulerende  principer 
frembyder  nu  de  reaktionsstoffe,  som  organismen  produ- 
cerer efter  indførsel  af  forskjellige  toxiske  stoffe,  i første 
række  de  forskjellige  bakterietoxiner.  Behring  paaviste, 
at  der  i serum  af  dyr,  som  var  podet  med  en  ikke  dødelig 
dose  difterigift,  efter  en  vis  tid  optraadte  stoffe,  som  for- 
maaede  at  neutralisere  denne  gift  in  vitro  og  in  vivo  (anti- 
toxiner).  Lignende  reaktionsprodukter  opstaar  efter  ind- 
førelsen i organismen  af  en  række  andre  bakteriegifte,  lige- 
ledes ved  plantegifte,  slangegift,  videre  mod  fermenter,  ja 
endog  mod  organismens  egne  reaktionsprodukter  (anti- 
amboceptor,  antikomplement).  Jeg  har  ikke  til  hensigt 
nærmere  at  komme  ind  paa  disse  stofife;  deres  betydning 
for  vort  emne  ligger  væsentlig  deri,  at  de  ligesom  agglu- 
tininer  og  præcipitiner  viser  de  uendelig  varierede  reak- 
tioner, hvortil  den  levende  eggehvide  er  istand  med  alle 
mulige  fremmede  eggehvidelignende  molekyler,  reaktioner,, 
som  har  til  resultat  at  uskadeliggjøre  de  fremmede,  giftige 
stoffe  og  som  repræsenterer  en  almindelig  biologisk  egen- 
skab ved  alt  levende  protoplasma:  dets  evne  at  verne  sig 
mod  visse  skadelige  indvirkninger  af  kemisk  art.  Studiet 
af  disse  stofife  viser  fremdeles  den  rolle,  forholdsvis  enkle 
kemiske  og  fysiske  processer  spiller  i disse  tilsyneladende 
saa  komplicerede  biologiske  fænomener. 

Jeg  vil  i forbigaaende  nævne  E h r 1 i c h ’s  forsøg  paa  at  anskuelig- 
gjøre,  hvorledes  disse  reaktioner  kan  tænkes  at  finde  sted,  saameget  mere 
som  det  søger  at  bringe  ogsaa  disse  komplicerede  pathol ogiske  processer 
i samklang  med  dagligdags  foreteelser  i den  normale  organisme. 

Ehrlich  ser  disse  reaktioner  fra  et  fysiologisk-kemisk  synspunkt  i 
sammenhæng  med  problemet  om  cellens  ernæring.  Han  tænker  sig  cellen  a) 

l)  Disse  stoffe  har,  som  bekjendt,  faaet  stor  praktisk  betydning  som 
forensisk  metliode,  til  at  adskille  forskjellige  eggehvidearter,  idet 
reaktionen  viser  sig  specifik  og  finder  sted  i store  fortyndinger. 
s)  »cellen*  i det  følgende  brugt  for  »levende  eggehvidemolekyln. 

som  bestaaende  af  en  central  gruppering  af  molekyler,  som  er  temmelig 
uforanderlig,  analog  med  en  benzolring  f.  eks.,  med  løsere  tilheftede 
kemiske  affiniteter,  sidekjeder  eller  receptorer,  som  han  kalder  dem,  hvorved 
molekylargrupper,  som  tjener  til  cellens  ernæring,  kan  forankres.  For  at 
nu  et  toxisk  stof  skal  kunne  paavirke  cellen,  maa  det  besidde  molekyl- 
grupper  med  kemisk  affinitet  til  en  eller  anden  af  cellens  receptorer, 
besidde,  hvad  Ehrlich  kalder  en  hapto/or  gruppe,  først  herved  kan  den 
toxiske,  toxoforc  gruppe,  paavirke  cellen.  Hvis  nu  et  giftstof  indføres  i 
en  ikke  dødelig  dose,  vil  dette  sige,  at  en  vis  mængde  af  visse  cellers 
receptorer  besættes.  Disse  receptorer  er  nødvendige  for  cellens  ernæring 
og,  hvis  cellen  skal  vedblive  at  funktionere,  vil  den  maatte  nydanne  disse 
receptorer.  Ifølge  en  biologisk  lov,  hvorpaa  Weigert  har  gjort  op- 
merksom,  er  regeneration  i den  organiske  verden  sjelden  begrænset  til  blot 
erstatning  af  det  tabte,  men  i almindelighed  indtræder  en  overregeneration. 
Ved  fortsat  tilførsel  af  toxin  vil  denne  overregeneration  tilslut  fore  til, 
at  disse  receptorer  afstodes  og  cirkulerer  i vævssafterne  som  frie  stoft'e. 
Disse  frit  cirkulerende  receptorer  har  fremdeles  den  evne  at  forbinde  sig 
med  toxinets  haptofore  gruppe  og  forhindrer  derved,  at  disse  toxiske 
molekyler  kan  forbinde  sig  med  cellerne  og  udfolde  sin  giftvirkning  paa 
cellerne.  Disse  frit  cirkulerende  receptorer  efter  Ehrlich  er  antitoxinerne. 
Paa  samme  maade  tænker  han  sig  de  bakteriolytiske  og  hæmolytiske 
antistotfe  opstaaede,  kun  har  disse  receptorer,  foruden  den  haptofore 
gruppe,  hvormed  de  forbinder  sig  med  bakterien  resp.  blodlegemet, 
ogsaa  en  zymofor  (komplementofil)  gruppe,  hvormed  komplementet  bringes 
ind,  som  er  nødvendig  for  bakterio-  resp.  hæmolysen. 

Som  man  ser,  en  meget  sindrig  og  ret  enkel  bygning.  Man  faar 
tænke  hvad  man  vil  om  selve  theorien,  saa  har  den  været  meget  frugtbar 
som  heuristisk  hypothese  og  til  at  anskueliggjore  de  overordentlig  kompli- 
cerede processer  og  deres  slegtskab  med  de  normale  stofskifteprocesser. 

Paavisningen  af  de  omtalte  principer  i serum  havde 
for  en  tid  stillet  Metchnikoffs  lære  om  fagocyternes  be- 
tydning for  immuniteten  i skyggen.  Men  fortsatte  under- 
søgelser viste,  at  immuniteten  havde  baade  en  fysikalsk- 
kemisk  og  en  mere  biologisk  side.  De  nys  og  andre  viste, 
at  immunserum  virkede  paa  bakterierne,  saa  at  de  nu  lettere 
blev  et  bytte  for  fagocyterne.  Spørgsmaalet  blev  nu,  om 
denne  virkning  var  at  tilskrive  nogen  af  de  principer,  vi 
allerede  har  omtalt  (enten  bakteriolysinerne  eller  koagu- 
lerende principer),  eller  nye  stofie  i serum.  W right  og 
Do  ugl  as  mente  at  maatte  antage  nye  specifike  antistofle, 

som  ikke  var  identiske  med  de  tidligere  kjendte,  og  gav 
dem  navnet  opsoniner.  Andre  mener,  at  det  ikke  er  nød- 
vendigt at  antage  nye  substanser,  men  at  denne  virkning 
utvungent  kan  forklares  som  beroende  paa  de  bakteriolytiske 
antistoffe,  og  at  den  især  kommer  tydelig  frem  ved  de 
mikrober,  som  er  mere  resistente  mod  opløsning  (f.  eks. 
stafylokokker). 

Det  er  i hvert  fald  klart,  at  for  disse  fagocytose- 
fænomener,  som  kunde  synes  i særlig  grad  »biologiske* 
o:  beroende  paa  en  aktiv  cellevirksomhed,  er  visse  kemiske 
stoffe  af  den  største  betydning.  Ved  siden  heraf  faar  det 
øget  interesse,  at  lignende  processer  som  amøboid  be- 
vægelse, kemotaxis  og  endog  fagocytose  kan  erholdes  som 
simple  fysikalske  fænomener,  beroende  paa  forandringer  i 
overfladespændingen,  f.  eks.  med  en  oliedraabe  i et  medium 
af  glycerin  og  alkohol  (Rhumbler).  Om  end  disse  experi- 
menter  ikke  henhører  under  pathologien  i egentlig  forstand, 
nævner  jeg  dem  her  i forbigaaende,  da  de  til  en  vis  grad 
tjener  til  at  kaste  lys  over  fænomener,  som  spiller  en  saa 
stor  rolle  i pathologien  og  antyder  simple  fysikalske  for- 
holds betydning  for  disse  tilsyneladende  saa  komplicerede 
biologiske  processer. 

Ved  paavisningen  af  disse  forskjellige  reaktionsprodukter, 
saavel  kvalitativt  som  kvantitativt,  er  vi  kommet  i besid- 
delse af  methoder,  som  tillader  os  en  langt  dybere  indsigt 
i de  biologiske  processer,  som  finder  sted  under  infektioner, 
end  dette  vilde  være  muligt  paa  anden  maade.  Vi  ser, 
hvorledes  forløbet  af  en  infektion,  helbredelse  og  immunitet 
eller  død,  paa  det  nøieste  er  knyttet  til  bestemte  cellulære 
reaktioner,  som  igjen  opløser  sig  i forholdsvis  simple  kemiske 
og  fysiske  processer.  Og  disse  methoder  har  ingen  be- 
grænset anvendelse  paa  infektioner  alene,  men  tillader  os 
at  studere  det  levende  protoplasma  under  hvilkensomhelst 
fremmed  indflydelse  af  kemisk  art. 

Medens  alle  de  tidligere  omtalte  reaktioner  har  havt 
som  resultat  at  gjøre  organismen  mere  modstandsdygtig 

mod  fremmede  stofife,  har  den  experimentelle  pathologi 
ogsaa  fort  os  ind  i en  anden  klasse  af  reaktioner,  hvorved 
tilsyneladende  den  modsatte  effekt  opnaaes.  Under  immuni- 
sering med  bakterier,  toxiner  og  fremmed  eggehvide  iagt- 
toges,  at  alle  eggehvideagtige  legemer,  som  er  istand  til 
at  fremkalde  antistoffe,  enten  de  oprindelig  er  toxiske  eller 
ei,  kan  ved  2den  gangs  indsproitning  give  udtalte  for- 
giftningssymptomer. Hvorvidt  denne  tilstand  af  over- 
omfindtlighed  (anafylaxi)  kan  forklares  som  fremkaldt  ved 
de  samme  antistoffe,  vi  allerede  har  omtalt,  som  et  stadium 
i immunisationsprocessen,  eller  maa  opfattes  som  beroende 
paa  nye  reaktionsstoffe,  har  været  ivrig  diskuteret  og  er 
neppe  endnu  endelig  afgjort.  Af  Nicolle  o.  a.  er  erfarin- 
ger fra  bakteriolysen  benyttet  til  at  forklare  disse  fæno- 
mener, idet  ved  en  hurtig  bakteriolyse  giftige  bakterie- 
produkter dannes,  mod  hvilke  organismen  ikke  behøver  at 
være  immun.  Paa  samme  maade  tænkes  giftige  produkter 
frigjort  fra  de  oprindelig  uskadelige  eggehvidestoffe  i frem- 
mede serumarter.  Disse  anafylaxifænomener  kommer,  lige- 
som immuniteten,  mest  naturlig  ind  under  synspunktet  af 
stofskiftefænomener.  Alle  fremmede  eggehvidemolekyler,  j 
indfort  direkte  i organismen  uden  at  passere  gjennem  mave- 
tarmkanalen, hidfører  dannelsen  fra  organismens  side  af 
specifike  molekvlgrupper,  som  spalter  denne  eggehvide  og 
gjor  den  brugbar  i cellernes  stofskifte.  Ligesom  fermenterne 
giver  ogsaa  disse  antistoffe  anledning  til  en  hel  skala  af 
omvandlingsprodukter  af  eggehvidesubstansen.  I begyn- 
delsen af  immuniteten,  før  denne  er  fuldstændig  udviklet,  , 
er  spaltningen  af  den  fremmede  eggehvide  endnu  ufuld- 
stændig med  dannelsen  af  toxiske  produkter,  senere,  naar 
immuniteten  er  fuldt  udviklet,  er  antistoffene  tilstrækkelig 
virksomme  til  helt  at  spalte  antigenet  uden  toxiske  bi- 
produkter (Levaditi). 

Denne  tilstand  af  overømfindtlighed  kan,  som  Nicolle 
har  vist,  overfores  passivt  til  normale  individer  med  over- 
ømfindtlige dyrs  serum,  den  synes  videre  at  kunne  over- 

føres  fra  moderen  til  afkommet  (Rosenau  og  Anderson), 
fremdeles  synes  den  i visse  tilfælde  at  kunne  fremkaldes 
ved  fodring  per  os  med  vedkommende  fremmede  eggehvide. 
Hvad  betydning  anafylaxien  herigjennem  kan  faa  for  for- 
staaelsen  af  de  biologiske  fænomener,  som  grupperer  sig 
omkring  disposition  og  idiosynkrasi,  arvelig  overførelse  af 
samme  og  ernæringens  forhold  hertil,  er  det  endnu  for 
tidligt  at  udtale  sig  om,  men  studiet  af  anafylaxi  lover  at 
bringe  nye  synspunkter,  hvorfra  de  indviklede  kemiske  og 
fysiske  processer,  som  finder  sted  i cellen,  kan  studeres 
ikke  kun  under  pathologiske  forhold,  men  under  det  nor- 
male liv,  processer,  som  ligger  til  grund  for  cellens  stof- 
skifte. 

* 

Studiet  af  de  infektiøse  processer  illustrerer  meget  vel 
hvad  jeg  har  sagt  i indledningen,  at  de  pathologiske  pro- 
cesser er  kun  adaptationer  til  bestemte  abnorme  forhold  af 
normalt  forekommende  livsprocesser.  De  biologiske  fæno- 
mener, som  ligger  til  grund  for  al  immunitet,  er  nær  be- 
slegtede  med  dem,  som  i det  normale  stofskifte  besørger 
spaltning  af  komplicerede  molekyler,  som  tjener  til  cellens 
ernæring,  kun  tilpasset  til  forandrede  forhold.  Somme  af 
de  nye  stoffe,  som  optræder,  kjender  vi  uden  videre  igjen 
fra  det  normale  stofskifte  som  integrerende  dele  af  det 
normale  cellelaboratoriums  udstyr,  som  fermenter,  parallele 
med  fordøielsesfermenterne.  For  andre  kan  det  være  vanske- 
ligere at  pege  paa  noget  direkte  tilsvarende  normalt  ækvi- 
valent, men  med  vor  mangelfulde  kjendskab  til  den  normale 
cellekemi  kan  vi  ikke  slutte  heraf,  at  saadanne  ikke  findes. 
Alle  disse  stoffe  er  fremkommet  ved  den  samme  nor- 
male levende  eggehvides  reaktion  med  forskjellige  frem- 
mede molekylgrupperinger.  I det  hele  giver  de  talrige 
immunisationsprodukter  interessante  udblik  over  cellens 
kemisme,  viser,  til  hvor  mangeartede  reaktioner  den  levende 
eggehvide  er  istand  og  hvor  uendelig  den  kan  adaptere  dem 
efter  det  forhaandenværende  substrat.  At  studiet  af  disse 

reaktionsprodukter  kan  tjene  til  at  kaste  nyt  lys  over  de 
komplicerede  kemiske  og  fysikalske  kræfter,  af  hvis  sammen- 
virken  de  fænomener,  vi  kalder  de  normale  livsprocesser, 
resulterer,  er  selvindlysende. 

Ogsaa  fra  en  ganske  anden  side  kan  studiet  af  infektionsprocesserne 
siges  at  faa  betydning  i biologisk  henseende.  Studiet  af  mikroberne  selv, 
om  det  end  var  begyndt  ud  fra  den  rolle,  disse  væsener  spiller  i den 
menneskelige  pathologi,  har  en  langt  videre  biologisk  betydning.  Uden 
at  ville  komme  nærmere  ind  paa  denne  side  af  sagen,  vil  jeg  blot  nævne 
i forbigaaende  den  rent  biologiske  side  af  dette  studium  og  de  mulig- 
heder, dette  frerabyder,  for  at  kaste  lys  over  almindelige  biologiske  pro- 
blemer som  adaptation  til  forskjellige  livsbetingelser  og  den  indflydelse, 
det  har  paa  vedkommende  organisme,  fremdyrkning  af  nye  egenskaber, 
sammenholdt  med  spørgsmaalet  om  variation  o.  s.  v. 

* 

En  anden  gruppe  af  pathologiske  fænomener,  som  synes 
mig  at  have  særlig  betydning  for  studiet  af  almindelig  bio- 
logiske fænomener,  er  de  vekstforeteelser,  som  kan  studeres 
experimentelt  i de  overforbare  dyresvulster. 

Vi  har  her  stiftet  bekjendtskab  med  celler,  som  ind- 
bragt i en  normal  organisme  af  samme  art  viser  sig  istand 
til  kontinuerlig  proliferation  uden  at  kunne  holdes  i schak 
af  organismens  regulerende  kræfter.  Denne  svulstvekst  er 
i og  for  sig  et  biologisk  problem  af  største  betydning. 
Det  experimentelle  studium  af  dyrecancere  viser,  at  den 
maligne  vekst  i forste  række  beror  paa  egenskaber 

ved  svulstcellerne,  idet  disse  besidder  en  større  akkom- 
modationsfærdighed  for  forandrede  omgivelser  med  større 
evne  til  at  tillokke  kar  og  bindevæv,  som  er  nødven- 
dig for  deres  ernæring,  og  utvilsomt  en  høiere  assimila- 
tionsevne, hvilket  alt  resulterer  i en  Øget  prolifera- 

tionsevne.  Der  er  intet  sygeligt  i disse  egenskaber  i 

forstand  af  en  nedsat  eller  degenerativt  forandret  celle- 
virksomhed; tvertom,  cancercellens  livsfunktioner  synes  fuldt 
normale,  kun  sterkere  end  normalt,  og  organismens  evne 

at  kontrollere  denne  .sterkere  vekst  er  tabt.  Den  høiere 
assimilations-  og  vekstevne  synes  at  være  den  grundegenskab, 
som  løser  cellen  ud  af  den  øvrige  organismes  kontrol,  det, 
som  konstituerer  cellens  malignitet. 

Dette  fører  os  ind  paa  spørgsmaalet  om,  hvorledes 
cellevekst  reguleres?  For  den  normale  organisme  er  en 
gjensidig  nøiagtig  afpasning  af  de  forskjellige  cellegruppers 
vekstevne  nødvendig,  men  hvorledes  denne  kommer  istand 
kan  vi  neppe  danne  os  nogen  forestilling  om.  Men  selv 
hvor  denne  ligevegt  brydes,  som  f.  eks.  hvor  vi  indfører 
vore  maligne  celler,  ser  vi,  at  organismen  besidder  evne  til 
at  retablere  ligevegt.  I mange  tilfælde  formaar  organismen 
at  hemme  svulstcellens  vekst  og  bringe  svulster,  som  er 
fuldt  etableret,  forsynet  med  kar  o.  s.  v.,  til  absorption. 

Vi  har  i disse  fænomener  utvilsomt  at  gjøre  med  en 
aktiv  regulationsmekanisme  for  vekst  af  celler,  og  om  vi 
end  ikke  a priori  kan  forsikre,  at  den  er  den  samme,  som 
regulerer  normal  cellevekst,  og  ikke  kan  vide,  hvormange 
andre  midler  organismen  har  til  sin  raadighed  for  at  opnaa 
det  samme  maal,  saa  har  denne  form  af  veksthemning  dog 
den  fordel,  at  den  kan  studeres  experimentelt  som  et  selv- 
stændigt fænomen,  som  det  til  en  vis  grad  er  muligt  at 
fremkalde  efter  forgodtbefindende  i vore  forsøgsdyr. 

De  nævnte  egenskaber  ved  svulstcellen  gjør,  at  vi  kan 
dyrke  denne  pattedyrcelle  udenfor  den  organisme,  den  op- 
rindelig tilhørte,  paa  et  forholdsvis  ensformigt  medium  af 
unge  dyr  af  samme  art.  De  fleste  celler  i museorganismen 
viser  sig  istand  til  at  gro  paa  denne  maade.  Vi  har  alle- 
rede groende  som  separate  væv  hudceller,  talgkjertler, 
mamma,  bindevæv,  brusk-  og  bendannende  væv,  og  det  er 
kun  et  tidsspørgsmaal,  naar  vi  faar  flere.  Det  er  selv- 
indlysende, at  disse  kulturer  af  isolerede  organceller  fra 
metazoer  frembyder  mange  fordele  for  studiet  af  almindelig 
biologiske  fænomener.  Disse  isolerede  organceller  kan 
studeres  for  sig  gjennem  rækker  af  generationer  som  selv- 
stændige organismer,  og  de  kan  studeres  i deres  forhold  til 

vertsdyret.  Det  er  til  en  vis  grad  muligt  at  studere  ad- 
skilt, hvad  cellens  egenskaber  som  saadan  er  og  hvad  der 
inaa  skrives  paa  regningen  af  den  komplicerede  organisation 
af  ethvert  flercellet  væsen.  Under  fortsat  transplantation 
kommer  fluktuationer  i cellernes  biologiske  egenskaber  frem, 
som  giver  sig  tilkjende  ved  forskjellig  anslagsevne  og  vekst- 
kraft  i sukcessive  generationer,  som  fremholdt  af  Bashford, 
Murray  og  Bowen.  Disse  fluktuationer  har  krav  paa  stor 
interesse  ved  den  slaaende  analogi,  de  frembyder  med  lig- 
nende foreteelser  i encellede  fritlevende  organismer;  herved 
gjores  det  sandsynligst,  at  disse  fluktuationer  repræsenterer 
fundamentale  almindelig  biologiske  fænomener,  selv  om  vi 
■endnu  ikke  kan  gjore  os  klart,  hvad  de  betyder. 

Ved  studiet  af  disse  cellers  forhold  under  fortsat  trans-  ! 
plantation  træder  et  merkeligt  fænomen  os  imøde.  Alle 
organismer  og  deres  enkelte  organer  er  strengt  begrænsede 
med  hensyn  til  størrelse  og  levetid.  Studeret  som  led  af 
en  organisme  har  metazocellen  en  begrænset  levetid,  kun 
slegtscellerne,  som  fortsætter  arten,  er  udødelige.  Det  ser 
ud,  som  om  cellen  var  udstyret  med  en  vis  mængde  energi, 
som  strak  til  for  saa  og  saa  mange  delinger  og  saa,  naar 
forraadet  var  opbrugt,  maatte  cellens  — og  organismens  — ] 
død  følge.  Som  fornyer  af  livet  kjendte  man  kun  be- 
frugtningsprocessen, at  visse  celler  af  2 organismer  sluttede 
sig  sammen,  og  for  den  differentierede  organcelle  var  ikke 
denne  mulighed  aaben.  Allerede  erfaringer  over  regeneration 
gjorde  dette  usikkert  for  visse  væv,  som  er  istand  til  at 
vise  regeneration  selv  i høi  alder.  Men  den  experi menteile 
cancerforskning  viste,  at  taget  enkeltvis  og  under  betin- 
gelser af  overføring  fra  dyr  til  dyr  er  disse  differentierede 
organceller  udødelige.  En  mus’  levealder  kan  sættes  til 
omkring  2 aar.  Den  mus,  hvorpaa  Jensen  fandt  sin  be- 
kjendte  tumor,  er  død  for  mere  end  8 aar  siden,  medens 
cellerne  fra  denne  mus  fremdeles  lever  i de  forskjellige 
laboratorier  hele  verden  over,  uden  at  vise  nogensomhelst 
nedgang  i vitalitet. 

Ligesaa  slaaende  er  modsætningen  mellem  den  be- 
grænsning af  veksten,  som  finder  sted  saavel  i organismen 
som  et  hele  som  i dens  enkelte  organer,  og  de  samme 
cellers  ubegrænsede  vekst,  dyrket  som  separate  væv.  Af 
cellerne  i Jensen’s  svulst  alene  er  der  i de  forskjellige  labora- 
torier verden  over  vistnok  produceret  en  større  celle- 
masse, end  nødvendig  for  at  bygge  op  en  elefant.  Og 
alt  dette  uden  at  der  tilsyneladende  er  nogen  forklaring 
paa,  hvorledes  energien  holdes  oppe,  andet  end  regenera- 
tionen efter  hver  podning.  Er  nu  denne  cancercellens  ube- 
grænsede vekst  og  udødelighed  noget,  som  kun  tilhører 
cellen  qua  cancercelle,  eller  er  det  ikke  snarere  egenskaber 
ved  cellen  som  saadan,  som  kun  ikke  træder  frem  i dens 
liv  som  led  af  en  cellestat,  og  tyder  det  ikke  hen  paa,  at 
død  og  begrænsning  kom  ind  i verden  med  organisationen 
af  det  flercellede  væsen  og  egentlig  kun  tilhører  denne  ? 
For  hermed  beslegtede  spørgsmaal  aabner  studiet  af  de 
experimentelle  svulster  nye  vuer. 

Disse  maligne  egenskaber  ved  cellerne  er  arvelige  fra 
den  ene  generation  af  celler  til  den  anden  uden  forandring. 
Men  maligniteten  bestaar  ikke  i nogen  fælles  ensartet  egen- 
skab, som  er  stemplet  paa  cellerne  og  gjør  dem  alle  lige. 
Udtalte  individuelle  forskjelligheder  findes  for  hver  enkelt 
svulst,  selv  mellem  svulster  fra  samme  organ  og  udgaaende 
fra  samme  normale  celler,  i en  saadan  grad,  at  der  neppe 
findes  to  svulster  mellem  alle  de  hundrede  mammasvulster, 
som  er  studeret  experimentelt,  som  dækker  hinanden  saa 
fuldstændig  saavel  i sine  morfologiske  som  biologiske  karak- 
terer, at  de  ikke  kan  adskilles  ved  en  eller  anden  ejen- 
dommelighed. Disse  individuelle  forskjelligheder  kommer 
ikke  saaledes  frem  ved  den  forholdsvis  ufuldstændige  morfo- 
logiske enkeltundersøgelse  af  menneske  svulster  som  ved 
langvarige  iagttagelser  over  talrige  generationer,  som  de 
experimentelle  dyresvulster  tillader.  Morfologisk  er  der 
mindre  uoverensstemmelse  mellem  de  forskjellige  svulster, 

forskjellen  kommer  netop  frem  i vekstevnen,  altsaa  i det, 
som  vi  har  seet  konstituerer  maligniteten. 

Den  samme  specificitet  af  hver  enkelt  svulst  selv  fra 
samme  organ  træder  ogsaa  frem  ved  studiet  af  dens  im- 
munitetsreaktioner, som  var  behandlet  i min  forste  prøve- 
forelæsning. Det  vil  være  nødvendigt  for  enhver  thcori 
over  cancerens  opstaaen  at  tage  hensyn  til  denne  speci- 
ficitet. 

De  ændrede  biologiske  egenskaber  viser  sig  altsaa  at 
være  specifike  og  hereditært  overførbare  fra  cellegeneration 
til  cellegeneration.  Deres  specificitet  og  konstans  gjør,  at 
vi  med  rette  kan  tale  om  nye  cellestammer,  racer  af  celler, 
og  til  en  vis  grad  sammenligne  dem  med  arter  eller  varie- 
teter af  lavere  dyreformer.  Og  spørgsmaalet,  hvorledes 
disse  cellestammer,  disse  nye  celleracer,  opstaar  fra  normale 
celler,  synes  at  frembyde  visse  analogier  med  spørgsmaalet 
om,  hvorledes  nye  dyrearter  opstaar,  og  det  vil  derfor 
være  umagen  værd  at  dvæle  lidt  ved  dette  punkt. 

Som  De  ved,  har  Darwin's  grundlæggende  arbeider 
gjort  sandsynligt,  at  der  ved  opstaaen  af  nye  varieteter 
eller  atter  væsentlig  kommer  to  ting  i betragtning:  Paa 

den  ene  side  en  spontant  opstaaet  variation,  som  kan  over- 
føres uforandret  paa  afkommet;  paa  den  anden  side  en 
eller  anden  faktor,  som  tillader  dyr  med  denne  tilfældig 
opstaacde  egenskab  at  forplante  sig,  enten  ved  et  naturligt 
udvalg  af  en  nyttig  variation,  som  gjør,  at  dyret  klarer  sig 
bedre  i kampen  for  tilværelsen,  eller  ved  et  bevidst  udvalg 
af  en  avler,  som  lægger  sin  elsk  paa  vedkommende  varia- 
tion. De  Vries  har  senere  vist,  at  i botaniken  er  det 
især  mere  pludselige  forandringer,  mutationer,  som  giver 
nye  varieteter,  mindre,  som  Danvin  oprindelig  antog,  en 
sukcession  af  smaa  variationer. 

Mange  ting  gjør,  at  man  maa  stille  sig  det  spørgsmaal, 
om  blot  kimcellerne  og  derigjennem  den  flercellede  orga- 
nisme som  et  hele  kan  vise  saadanne  variationer  og  muta- 
tioner, eller  om  ikke  ogsaa  de  enkelte  celler  i cellestaten 

er  istand  til  individuelle  variationer?  Har  vi  iagttagelser, 
som  minder  om  arvelige  variationer  eller  mutationer  i vore 
cellekulturer  ? 

Vi  møder  her  forskjeliige  slags  variationer  af  biologisk 
vistnok  ganske  forskjellig  værdi.  Vi  finder  yderst  hyppig 
forbigaaende  forandringer,  som  optræder  i en  svulst,  men 
tilsyneladende  ikke  fortsættes  paa  afkommet,  cellerne  i de 
følgende  svulstgenerationer. 

Saadanne  tilsyneladende  labile  forandringer  er  dels 
histologiske  forandringer,  omslag  fra  acinøs  til  alveolær 
struktur,  mere  eller  mindre  udtalt  differentiation  til  normale 
vævsprodukter  m.  m.,  dels  biologiske  fluktuationer  i vekst- 
evnen  med  optræden  af  spontan  absorption,  som  især 
Bashford  og  Murray  har  observeret  og  indgaaende 
beskrevet.  Disse  forandringer  kan  ikke  opfattes  som  egte 
variationer,  de  er  kun  fluktuationer  i cellens  liv.  Og  dog 
existerer  ogsaa  her  den  mulighed,  at  disse  tilsyneladende 
forbigaaende  forandringer  er  varige,  kun  at  de  som  mindre 
vekstdygtige  druknes  i de  mere  vekstdygtige  cellers  afkom, 
som  alene  repræsenteres  i den  næste  svulst. 

Dels  møder  vi  mere  stabile  forandringer,  som  engang 
optraadt  gaar  igjen  i de  kommende  cellegenerationer.  Vi 
har  saadanne  mere  stabile  histologiske  forandringer,  som 
f.  eks.  naar  en  adenokarcinomatøs  svulst,  som  har  været 
dyrket  som  saadan  for  nogen  tid,  efterhaanden  antager 
udseendet  af  et  solid  karcinom  og  fortsætter  som  saadant 
uden  tilbageslag.  Videre  viser  stromareaktionen  sig  under- 
tiden forandret  paa  samme  maade,  idet  den  hæmorrhagiske 
karakter  af  stromaet  i de  første  generationer  tabes  ved 
videre  overføring. 

Paafaldende  er  de  variationer,  vi  ser  optræde  i svul- 
sternes biologiske  forhold.  Under  fortsat  overføring  iagt- 
tages i visse  tilfælde  en  stigning  af  vekstevnen,  som  især 
betonet  af  Ehrlich.  Dog  er  det  vanskeligt  at  afgjøre, 
hvormeget  af  denne  stigning  kan  forklares  ud  fra  en  til- 
tagende tilpasning  af  cellerne  til  nye  vekstbetingelser , et 

forhold,  som  Bashford  og  Murray  og  jeg  selv  har  gjort 
opmerksom  paa.  Men  ogsaa  for  denne  tilpasning  synes 
et  ved  vore  transplantationer  foretaget  kunstigt  udvalg  af 
de  mest  vekstdygtige  celler  at  være  af  væsentlig  betydning. 
Og  i visse  tilfælde  synes  denne  vekststigning  kun  at  kunne 
forklares  som  optræden  af  særlige  vekstdygtige  variationer 
af  vore  celler.  En  god  illustration  heraf  findes  under  studiet 
af  sarkomudviklingen,  hvor  en  blandingssvulst  med  meget 
moderat  vekstevne  kan  dyrkes  for  lang  tid,  indtil  pludselig, 
ganske  lokaliseret,  optræder  sarkomatøse  elementer  med 
høiere  vekstevne,  som  nu  i kort  tid  vokser  fuldstændig  over 
den  karcinomatøse  del.  Selve  sarkomudviklingen  fra  nor- 
male reaktionsvævselementer  synes  mest  naturligt  at  kunne 
forklares  som  spontane  variationer,  udvalgt  og  givet  anled- 
ning til  videre  forplantning  ved  transplantation. 

Disse  iagttagelser  synes  at  tyde  paa,  at  mere  vekst- 
dygtige  variationer  af  celler  kan  forekomme  og  at  vore 
transplantationer  virker  som  udvælgende  faktor,  idet  kun 
de  mest  vekstdygtige  elementer  vil  være  repræsenteret  i 
hver  ny  svulstgeneration. 

Den  nævnte  stigning  af  vekstevnen  under  fortsat  trans- 
plantation er  et  biologisk  fænomen  af  største  betydning. 
Vi  ser  her,  at  de  egenskaber,  som  konstituerer  en  celles 
malignitet  som  svulstcelle,  kan  forandres,  fra  lidet  malign 
til  mere  malign,  som  det  synes,  ved  udvalg  og  fortsat  dyrk- 
ning af  særlig  vekstdygtige  cellevarieteter.  Det  ligger 
meget  nær  at  antage  lignende  forhold  for  omvandlingen  fra 
normal  celle  til  svulstcelle.  Efter  dette  skulde  den  maligne 
celle  kunne  opfattes  som  en  mere  vekstdygtig  variation 
eller  mutation  af  den  normale  celle  inden  organismen,  og 
udviklingen  af  en  malign  svulst  skulde  til  en  vis  grad  frem- 
byde en  analogi  med  udviklingen  af  en  ny  dyrevarietet 
eller  art.  Ved  at  mere  assimilationsdygtige  grupper  opstaar 
i protoplasmaet  af  den  normale  celle,  og  organismen  ikke 
er  vakt  til  reaktion  eller  ikke  er  istand  til  at  reagere,  løser 
disse  celler  sig  af  sig  selv  ud  af  organismens  regulation. 

Jeg  vil  ikke  komme  ind  paa,  hvorledes  saadanne  varia- 
tioner kan  tænkes  opstaaet,  derom  ved  vi  for  tiden  intet. 
At  de  kan  have  at  gjøre  med  uregelmæssigheder  ved  celle- 
delingen er  en  nærliggende  tanke,  som  allerede  har  været 
streifet  af  Boveri.  Paa  hvilkensomhelst  maade  end  disse 
mere  assimilationsdygtige  grupper  i protoplasmaet  som  en 
arvelig  egenskab  kan  tænkes  opstaaede,  har  man  heri  givet 
det  essentielle  for  malign  vekst.  Vi  ser,  at  disse  særlig 
vekstdygtige  cellevarieteter  især  optræder,  hvor  celler  gjen- 
nem  lang  tid  har  været  holdt  i kronisk  irritation  og 
regenerationstilstand,  altsaa  under  forhold,  som  ikke  er  ulig 
dem,  under  hvilke  vi  har  seet,  at  mere  vekstdygtige  celle- 
racer dyrkes  frem  i vore  transplanterbare  svulster. 

Kronisk  irritation  af  en  eller  anden  art  er  den  mest 
konstante  af  alle  ætiologiske  faktorer  i cancer  og  dens 
forekomst  i de  forskjellige  former  af  cancer  viser,  at  det 
dreier  sig  om  mere  end  et  tilfældigt  sammentræf.  Kronisk 
irritation,  enten  dette  er  infektiøse  betændelser,  thermiske, 
kemiske  eller  aktiniske  indvirkninger,  har  tilfølge  kroniske 
regenerative  processer  med  uophørlig  celledeling.  Under 
disse  forhold  ser  vi  crfte  tegn  paa  uregelmæssigheder  ved 
celledelingen;  under  disse  forhold,  naar  de  har  været  fortsatte 
gjennem  aar,  ser  vi  ogsaa  undertiden  optræden  af  nye  celle- 
stammer med  øget  vekstevne:  cancere.  Jeg  mener,  at  ved 
denne  betragtningsmaade  er  sammenhængen  mellem  cancer 
og  kroniske  regenerationsprocesser  mere  forstaaelig.  Maaske 
er  heri  delvis  alderens  indflydelse  at  søge. 


De  forskjellige  problemer,  som  stiller  sig  for  den 
experimentelle  cancerforskning,  er  ligesaa  meget  af  almindelig 
biologisk  som  af  pathologisk  interesse.  Problemet  om 
malignitet  af  celler,  hvori  dens  væsen  bestaar,  hvorledes 
den  fremkommer  og  hvorledes  den  kan  bekjæmpes,  er  paa 
det  nøieste  knyttet  sammen  med  de  problemer,  som  grup- 
perer sig  om  den  normale  celievekst  og  hvorledes  den 

reguleres.  Vi  har  her  at  gjøre  med  biologiske  problemer 
af  en  ganske  anden  art  end  dem,  vi  mødte  i de  infektiøse 
processer,  men  ligesom  for  disse  ikke  med  noget  for  den 
normale  organisme  fremmed  fænomen. 


Det  morfologiske  grundlag  for  vort  kjendskab  til  cellen 
under  normale  og  pathologiske  forhold  er  allerede  i det 
væsentlige  lagt,  men  af  den  ulige  vanskeligere  biologiske 
del,  læren  om  selve  livsprocesserne,  er  kun  fragmenter  hidtil 
dechifreret.  I dette  arbeide  staar  experimentel  biologi, 
fysiologi  og  pathologi  sammen  med  de  nyere  specialgrene: 
bio-kemi  og  bio  fysik,  og  fremskridt  i hvilkensomhelst  af 
disse  brancher  vil  føre  os  nærmere  til  det  samme  maal. 
Methoden  er  den  samme  for  alle,  den  experimentelle;  kun 
gjennem  dyreexperimentet  kan  vi  her  komme  fremad.  Men 
mindre  betydning  har  det,  om  den  experimentelle  methode 
anvendes  paa  strengt  normale  eller  paa  pathologiske  pro- 
cesser: den  levende  eggehvide,  som  vi  søger  at  udforske 
gjennem  dens  reaktioner  med  udenverdenen,  er  i begge  til 
fælde  den  samme,  og  de  forskelligheder,  de  pathologiske 
processer  frembyder  fra  de  normale,  tjener  kun  til  at  kaste 
lys  fra  to  sider  paa  det  samme  objekt:  de  kemiske  og 
fysiske  processer,  som  ligger  til  grund  for  alt  liv. 


